Kcem-d a yelli, kcem-d ɣer dagi ɣer useqqif.» Iwella inṭeq-d gma-s-nni yenna-as:« Ssekcemiten a yexti ɣer daxel n uxxam.» Kecmen s axxam, fkan-asen-d ččan tufa di terkent gma-s-nni, tufa-t d amuḍin, yenta-as usenan-nni kan yeqqim. Qeṣṣren akkagi nnig n lkanun. Twella tɛedda ɣer urgaz-nni tenna-as: « Wihin d acu i tyuɣen akka ? » Nnan-as: « d amuḍin yenta-as usennan di tiṭ n tgecrirt deg wassen i deg is-yenta newwi-d yal lɛebd newwi-d ṭbib ur as-t-idyekkis ara.» Tenna-as: « rǧu tura akka, awit-d tura akka tafat.» Yenna-as: « awah axellit a ṭbib ur as-t-id-yekkis, xellit ɛad a kemmini.» Tenna-as: « Iwissen ahat at-id-kkseɣ. awit-d kan tafat ad ɛerḍeɣ.» Texdem-as kan akken tekkes-as-t-id ferḥen imar-nni, nnan-as: « Tagi d zalgum-nneɣ.»